COMUNICARE A COMISIEI CĂTRE CONSILIU

Follow-up la Decizia 2011/xxx/UE a Consiliului din 12 iulie 2011 adresată Greciei în vederea consolidării și a aprofundării supravegherii fiscale și de notificare a Greciei să ia măsuri de reducere a deficitului considerate necesare pentru remedierea situației de deficit excesiv (octombrie 2011)

INTRODUCERE

Prezenta comunicare trimestrială evaluează măsurile implementate și planificate de Grecia pentru a se conforma Deciziei Consiliului din 12 iulie 2011. Acțiunile întreprinse până la sfârșitul lunii iunie 2011 au fost evaluate în comunicarea din 1 iulie 2011[1]. Împreună cu raportul serviciilor Comisiei privind respectarea condițiilor, întocmit în colaborare cu BCE[2], comunicarea contribuie totodată și la evaluarea respectării Memorandumului privind politica economică și financiară și a Memorandumului de înțelegere[3] încheiate în contextul acordului de împrumut dintre Grecia și celelalte state membre din zona euro. Prezenta evaluare se bazează pe misiunea desfășurată de serviciile Comisiei Europene împreună cu FMI și BCE în contextul programului de ajustare economică și pe raportul trimestrial transmis de Ministerul de Finanțe din Grecia în 19 august 2011.

DECIZIA CONSILIULUI DIN 12 IULIE

În data de 12 iulie 2011, Consiliul a adoptat o decizie[4], în temeiul articolului 126 alineatul (9) și al articolului 136 din TFUE, adresată Greciei, în vederea consolidării și a aprofundării supravegherii fiscale și de notificare a Greciei să ia măsuri de reducere a deficitului considerate necesare pentru remedierea situației de deficit excesiv până în 2014. Această decizie reformează decizia din mai 2010, care a fost modificată în mai multe rânduri.

Decizia impune Greciei să adopte o serie de măsuri concrete cu scopul de a menține deficitul public sub următoarele plafoane:

- 17 065 milioane EUR (7,8% din PIB, pe baza celor mai recente previziuni) în 2011;

- 14 916 milioane EUR (7,0 % din PIB) în 2012;

- 11 399 milioane EUR (5,3 % din PIB) în 2013 și

- 6 385 milioane EUR (2,9 % din PIB) în 2014[5],[6].

Decizia clarifică faptul că veniturile din privatizare nu sunt luate în calcul în efortul de respectare a plafoanelor. Aceste plafoane ale deficitului public nu au fost modificate în decizia reformată.

EXECUțIA BUGETARă PÂNă ÎN SEPTEMBRIE 2011

În contextul programului de ajustare economică, Grecia s-a angajat să îndeplinească criterii de performanță trimestriale legate de soldul cash al bugetului general și de cheltuielile publice primare, dar și un criteriu indicativ legat de acumularea arieratelor de plată față de furnizori[7].

Criteriile de performanță pentru sfârșitul lunii iulie au fost îndeplinite. Cheltuielile publice primare s-au ridicat la 33,5 miliarde EUR, în condițiile în care criteriul era de 34,7 miliarde EUR. Soldul primar al bugetului general pe baza metodologiei cash era de -4,9 miliarde EUR, față de criteriul de -5,1 miliarde EUR. Criteriul indicativ legat de acumularea arieratelor nu a fost atins, având în vedere că arieratele acumulate până la sfârșitul lunii iulie 2011 se ridicau la 6,5 miliarde EUR.

Pentru perioada care se încheie în septembrie nu există încă date complete. Informațiile disponibile sugerează însă că ținta pentru soldul primar al bugetului general pe baza metodologiei cash a fost ratată cu o mică marjă, criteriul fiind fixat la -5,0 miliarde EUR. Este probabil ca și ținta indicativă privind neacumularea de arierate interne să fie depășită, dat fiind că există indicii că arieratele statului și ale spitalelor publice continuă să crească. Criteriul legat de cheltuielile publice primare (44,5 miliarde EUR) a fost îndeplinit.

Tabelele 1A și 1B conțin informații detaliate privind execuția bugetară în perioada ianuarie-iulie 2011, alături de unele date privind execuția bugetului de stat pentru septembrie 2011.

Tabelul 1A: Execuția bugetară (ianuarie-iulie 2011)

2010 | 2011 |

metodologia cash (milioane EUR) | ian. – iulie | Variație % ian. – iulie |

Venituri totale | 29 947 | 28 020 | -6,4% |

Venituri înainte de rambursări | 31 356 | 29 940 | -4,5% |

Rambursări ale impozitelor | 2 688 | 3 113 | 15,8% |

Venituri din capital | 1 276 | 1 173 | -8,1% |

Cheltuieli NATO | 3 | 20 |

Cheltuieli totale | 42 396 | 43 588 | 2,8% |

Cheltuieli primare | 28 784 | 30 173 | 4,8% |

Datorii istorice ale spitalelor | 190 | 434 |

Armată și NATO | 228 | 118 |

Garanții executate (excluzând administrația centrală) | 80 | 25 | -68,8% |

Dobânzi | 8 913 | 10 218 | 14,6% |

Cheltuieli de capital | 4 201 | 2 620 | -37,6% |

Soldul bugetului de stat | - 12 449 | -15 568 | 25,1% |

Variația arieratelor | - | 84 |

Cheltuieli publice primare | 33 483 | 33 454 | -0,1% |

Soldul administrațiilor locale (*) | - | 622 | - |

Soldul fondurilor de asigurări sociale (*) | - | -101 | - |

Altele | - | -24 | - |

Soldul bugetului general (modificat) | - | -15 155 | - |

Soldul primar al bugetului general (modificat) (**) | - | -4 937 | - |

Surse: Biroul general de contabilitate, Ministerul Finanțelor din Grecia și calcule proprii. (*) Pe baza statisticilor bancare ale Băncii Greciei. (**) Sunt excluse întreprinderile de stat și majoritatea fondurilor extrabugetare. |

Tabelul 1B: Execuția bugetară (ianuarie-septembrie 2011)

2010 | 2011 |

metodologia cash (milioane EUR) | ian. – septembrie | Variație % ian. – septembrie |

Venituri totale | 37 855 | 36 856 | -2,6% |

Venituri înainte de rambursări | 39 758 | 38 898 | -2,2% |

Rambursări ale impozitelor | 3 259 | 3 942 | 21,0% |

Venituri din capital | 1 348 | 1 877 | 39,2% |

Cheltuieli NATO | 8 | 23 |

Cheltuieli totale | 54 506 | 56 020 | 2,8% |

Cheltuieli primare | 36 757 | 37 807 | 2,9% |

Datorii istorice ale spitalelor | 300 | 434 |

Armată și NATO | 255 | 182 |

Garanții executate (excluzând administrația centrală) | 104 | 32 | -69,2% |

Dobânzi | 11 652 | 14 033 | 20,4% |

Cheltuieli de capital | 5 438 | 3 532 | -35,0% |

Soldul bugetului de stat | - 16 651 | - 19 164 | 15,1% |

Cheltuieli publice primare | 42 854 | 41 987 | -2,0% |

Surse: Biroul general de contabilitate, Ministerul Finanțelor din Grecia și calcule proprii. |

4. PERSPECTIVE PENTRU 2011 șI 2012-14

ÎN CADRUL STRATEGIEI BUGETARE PE TERMEN MEDIU (SBTM) ADOPTATE ÎN LUNA IUNIE, GUVERNUL A PLANIFICAT NOI MăSURI DE REDUCERE A DEFICITULUI REPREZENTÂND APROAPE 3% din PIB în 2011, care se adaugă măsurilor de aproape 3% din PIB deja incluse în bugetul pentru 2011. Măsurile suplimentare s-au dovedit necesare în urma proiecțiilor care arătau că ținta de deficit pentru 2011 ar putea fi ratată cu o marjă mare, în principal din cauza veniturilor considerabil inferioare celor planificate, dar și din cauza faptului că pentru unele categorii de cheltuieli au fost depășite plafoanele bugetare. Deși în luna iunie aceste măsuri au fost considerate suficiente pentru atingerea țintei de deficit pentru 2011, proiecțiile realizate de serviciile Comisiei, ale FMI și ale BCE în contextul celei de-a cincea misiuni de evaluare a programului de ajustare economică au scos la iveală un nou decalaj important față de ținta pentru 2011. Proiecțiile au indicat decalaje însemnate și pentru perioada 2012-2014.

Apariția acestui nou decalaj a fost determinată de mai mulți factori. Contracția economică va fi mai mare decât se preconiza în luna iunie. Estimările actuale ale serviciilor Comisiei pentru 2011 indică o contracție a PIB-ului real cu 5,5%, față de 3,8%, cum se prevăzuse cu ocazia evaluării precedente. În prezent se preconizează o nouă contracție economică în 2012, în timp ce proiecțiile anterioare indicau o creștere pozitivă moderată. Mai mult decât atât, unele dintre măsurile convenite în cadrul SBTM nu au fost implementate sau au fost întârziate, aceasta având ca rezultat o revizuire în scădere a câștigurilor așteptate pentru 2011 și 2012.

Tabelul 2 sintetizează măsurile adoptate sau anunțate de Grecia pentru respectarea plafoanelor de deficit. Tabelul 3 cuantifică neîndeplinirea obiectivelor, pe domenii, pentru 2011 și 2012, pe baza monitorizării realizate în cursul misiunii.

[pic]

Tabelul 3. Monitorizarea implementării măsurilor: Rezultate efective ale măsurilor convenite în iunie 2011

[pic]

(*) Procentele din PIB din această coloană sunt calculate pe baza celor mai recente date referitoare la PIB.

Sursa: Serviciile Comisiei

Ținând cont de aceste derapaje și de faptul că anul se apropie de sfârșit, îndeplinirea țintei bugetare pentru 2011 nu mai este realistă. Guvernul s-a angajat însă să adopte măsuri care ar trebui să mențină deficitul pentru 2011 într-o marjă de 0,7-1,5% din PIB peste țintă. Pentru 2012, derapajele bugetare vor fi corectate, astfel încât ținta să poată fi atinsă.

Mai concret, pentru a limita orice creștere a deficitului peste plafonul de deficit de 17 065 milioane EUR în 2011 și a reduce deficitul din 2012 sub 14 916 milioane EUR, guvernul elen s-a angajat să adopte și să implementeze următoarele măsuri înainte de plata celei de-a șasea tranșe:

- O reducere a scutirilor fiscale, mai exact a plafonului veniturilor neimpozabile, cu scopul de a crește veniturile cu cel puțin 2 831 milioane EUR în 2012;

- O taxă permanentă pentru proprietățile imobiliare, colectată prin facturile pentru energie electrică, cu scopul de a colecta cel puțin 1 667 milioane EUR în 2011 și sume mai mari în anii următori;

- Aplicarea imediată a grilei salariale revizuite pentru funcționarii publici, care ar trebui să contribuie la reducerea cheltuielilor cu cel puțin 101 milioane EUR în 2011 și cel puțin 552 milioane EUR în 2012, care se adaugă economiilor prevăzute în strategia bugetară pe termen mediu până în 2015 adoptată în iunie 2011. Această reformă ar trebui să acopere toți angajații din sectorul public, cu excepția celor cărora li se aplică regimuri salariale speciale (armată și poliție, judecători și personal politic, personal universitar și medici). Aceste economii nete iau în calcul impactul acestei măsuri asupra veniturilor din impozitul pe venit și asigurări sociale, precum și a bonusurilor plătibile anumitor categorii de salariați;

- O reducere a pensiilor de bază și a celor suplimentare și a sumelor forfetare plătite în momentul pensionării, cu scopul de a economisi cel puțin 219 milioane EUR în 2011 și 446 milioane EUR în 2012, care se adaugă economiilor prevăzute în SBTM;

- Plafonarea cheltuielilor Fondului Verde, finanțat prin amenzile pentru construcții ilegale, cu scopul de a economisi 360 milioane EUR în 2012;

În plus, guvernul adoptă și aplică următoarele măsuri incluse în strategia bugetară pe termen mediu:

- Decizii sau circulare ministeriale privind măsurile legate de acciza la gaze naturale, de păcură și de taxele pentru autovehicule prevăzute în SBTM;

- Decizii ministeriale pentru reglementarea uniformă a prestațiilor de sănătate pentru toate fondurile de asigurări sociale și creșterea contribuțiilor de bază și suplimentare pentru beneficiarii ETAA;

- Dispoziții legislative pentru colectarea prin reținere la sursă a așa-numitei „taxe de solidaritate”;

- Decizii ministeriale pentru instituirea rezervei de forță de muncă, extinderea schemei la toți angajații din sectorul public și trimiterea scrisorilor către angajații care urmează să fie transferați în această rezervă;

- Decizii ministeriale pentru închiderea, fuzionarea sau reducerea considerabilă a dimensiunii anumitor entități. Este vorba de KED, ETA, ODDY, Institutul Național pentru Tineret, EOMEX, IGME, OSK, DEPANOM, THEMIS, ETHYAGE și ERT;

- Decizii ministeriale care să precizeze criteriile de invaliditate compatibile cu atingerea obiectivelor de economisire prevăzute în SBTM;

- Adoptarea listei pozitive de produse farmaceutice care fixează prețurile acoperite de fondurile de asigurări sociale.

6. PROGRESUL REFORMELOR STRUCTURALE

S-au înregistrat progrese la nivelul reformelor bugetare structurale, deși, în anumite cazuri, într-un ritm mai lent decât se prevăzuse. Reformele din sectorul administrației fiscale au luat avânt datorită mai multor acțiuni în curs de desfășurare. Măsurile întreprinse până în prezent de guvern vizează în principal creșterea eficienței administrației fiscale și a controalelor fiscale, instituirea unui management eficient al proiectelor și implementarea unei strategii împotriva evaziunii pentru restabilirea disciplinei fiscale și creșterea gradului de conformare.

Reforma instituțiilor bugetare continuă cu reorganizarea Biroului general de contabilitate. Totodată, s-au înregistrat progrese și în ceea ce privește furnizarea în timp util a datelor fiscale, însă trebuie să se realizeze îmbunătățiri la nivelul calității și al sferei de aplicabilitate a acestora. Administrarea fiscală pe partea de cheltuieli a bugetului trebuie și ea ameliorată, în special în privința registrelor de angajamente în fiecare minister și în entitățile nestatale. Deși publicarea datelor cu privire la arierate face în prezent parte integrantă din statisticile fiscale ale Greciei, punctualitatea transmiterii datelor trebuie îmbunătățită.

7. PRIVATIZARE

Au fost realizate progrese importante în aplicarea programului de privatizare prin crearea unui fond de privatizare administrat de profesioniști. Cu toate acestea, din cauza întârzierilor înregistrate în pregătirea activelor pentru privatizare și, într-o oarecare măsură, a degradării pieței, veniturile din 2011 vor fi mai scăzute decât era preconizat. Guvernul își menține angajamentul de atingere a țintei de venit de 35 miliarde EUR până la sfârșitul anului 2014 și de 50 miliarde EUR până la sfârșitul anului 2015.

Respectarea planurilor de consolidare bugetară și de privatizare va contribui la așezarea datoriei publice pe o traiectorie sustenabilă. Deși Grecia va trebui să persevereze pe calea austerității bugetare, iar reducerea ponderii datoriei va dura mulți ani, se preconizează că modificarea ponderii datoriei în PIB va contribui la creșterea încrederii pieței în economia elenă.

Tabelul 4: Programul de privatizare: tranzacții încheiate

Active | Data tranzacției | Procent vândut | Procent rămas deținut de guvernul elen | Suma colectată (milioane EUR) | Suma de colectat (milioane EUR) |

OTE | iulie 2011 | 10% | 4% | 392 | -- |

OPAP 1 (reînnoirea licenței 2020-2030) | octombrie 2011 | - | - | 0 | 375 (până la sfârșitul lunii noiembrie) + 5% din veniturile brute din jocuri de noroc în perioada de reînnoire (valoarea actuală estimată la 86 milioane EUR) |

OPAP 2 (vânzarea unei noi licențe pentru terminale de loterie video) | octombrie 2011 | - | - | 0 | 474 (până la sfârșitul lunii noiembrie) + 86 (până la sfârșitul trimestrului 4 din 2013) |

Tabelul 5: Previziuni privind veniturile din privatizare

Până la sfârșitul: | Venituri din privatizare |

(milioane EUR) |

2011 T4 | 1 700 |

2012 T1 | 5 000 |

T2 | 7 000 |

T3 | 9 000 |

T4 | 11 000 |

2013 T1 | 15 000 |

T2 | 17 000 |

T3 | 18 000 |

T4 | 20 000 |

2014 | 35 000 |

2015 | 50 000 |

Notă: Aceste previziuni privind veniturile din privatizare nu iau în calcul reprivatizarea acțiunilor băncilor pe care le poate dobândi statul sau HFSF în contextul recapitalizării. |

8. CONCLUZIE

Plafonul de deficit public (în termeni ESA95) pentru 2011 stabilit în decizia Consiliului va fi, cel mai probabil, ratat.

Pentru 2012, guvernul a elaborat un proiect de buget care vizează menținerea țintei stabilite în decizia Consiliului și a adoptat măsuri care ar trebui să asigure o nouă reducere a deficitului în anii următori.

În ansamblu, în pofida derapajului fiscal din 2011, Grecia ia măsurile care se impun pentru a implementa politicile necesare și a-și menține traiectoria, cu scopul de a pune capăt deficitului excesiv până în 2014, conform deciziei Consiliului.

ANEXA I: MĂSURI IMPUSE DE DECIZIA CONSILIULUI, DE ADOPTAT PÂNĂ LA SFÂRȘITUL LUNII SEPTEMBRIE 2011

Măsuri [prevăzute la articolul 2 alineatul (5) din decizia Consiliului] | Stadiul implementării |

„Grecia trebuie să adopte următoarele măsuri înainte de sfârșitul lunii iulie 2011: |

(a) să introducă în Parlament o grilă salarială unică și simplificată, care să se aplice sectorului public, autorităților locale și altor agenții, implementată progresiv într-o perioadă de trei ani, cu remunerații care să reflecte productivitatea și sarcinile alocate; | Implementată cu întârziere. Proiectul de lege privind grila salarială unificată a fost introdus în Parlament la începutul lunii octombrie. |

(b) un plan de personal pe termen mediu pentru perioada care se încheie în 2015 conform cu regula de o recrutare la cinci plecări (o recrutare la zece plecări în 2011). Planul include reguli mai stricte pentru personalul temporar, anularea posturilor vacante și realocarea personalului calificat către domenii prioritare și ia în calcul creșterea programului de lucru în sectorul public; | Neimplementată. Regula de o recrutare la cinci plecări (o recrutare la zece plecări în 2011) este o politică oficială a guvernului și a fost consacrată în legislație. Cu toate acestea, planurile de personal care ar trebui să contribuie la pregătirea realocării personalului nu au fost întocmite. Ținând cont de numărul de plecări din 2010 (53 336), regula de o recrutare la zece plecări ar permite 5 333 recrutări pentru întregul an 2011. Or, numărul angajărilor din primele două trimestre din 2011 este estimat la 10 862. |

(c) un plan de acțiune detaliat însoțit de un calendar pentru finalizarea și punerea în practică a sistemului simplificat de remunerare, în concordanță cu salariile din sectorul privat, prin care se asigură reducerea masei salariale totale. Acest plan se bazează pe rezultatele raportului publicat de Ministerul de Finanțe și de Autoritatea unică de plată. Legislația care reglementează sistemul simplificat de remunerare va fi implementată progresiv într-o perioadă de trei ani. Salariile angajaților din întreprinderile de stat vor fi aliniate la noua grilă de salarizare din sectorul public. | Parțial implementată, cu întârziere. Proiectul de lege pentru implementarea sistemului simplificat de remunerare a fost introdus în Parlament la începutul lunii octombrie și se preconizează că va fi adoptat în curând. |

(d) o consolidare a inspectoratului muncii, care trebuie să dispună de tot personalul calificat necesar și de obiective cantitative legate de numărul de controale care trebuie executate; | Neimplementată. Studiul economic pilot nu a fost încă realizat. |

(e) un act normativ care să modifice principalii parametri ai sistemului de pensii în vederea limitării creșterii cheltuielilor sectorului public cu privire la pensii în perioada 2009-2060 la mai puțin de 2,5 % din PIB, dacă proiecțiile pe termen lung arată că prin creșterea preconizată a cheltuielilor publice cu pensiile s-ar depăși suma respectivă; Autoritatea actuarială națională continuă să prezinte proiecții pe termen lung ale cheltuielilor cu pensiile până în 2060 în virtutea reformei adoptate. Proiecțiile includ principalele scheme suplimentare (auxiliare) (ETEAM, TEADY, MTPY), pe baza datelor complete colectate și elaborate de Autoritatea actuarială națională; | În curs de implementare. Autoritatea actuarială națională realizează proiecții pe termen lung pentru schemele de pensii de bază și suplimentare. Studiile actuariale pentru toate pensiile suplimentare și proiecțiile pentru fondurile de pensii de bază și suplimentare trebuie înaintate grupului de lucru pentru îmbătrânirea populației până la data de 25 octombrie 2011 pentru a fi supuse unei peer review în noiembrie. |

(f) o revizuire a listei meseriilor care presupun condiții grele de muncă pentru ca aceasta să nu acopere mai mult de 10 % din locurile de muncă; noua listă a meseriilor care presupun condiții grele de muncă se aplică de la 1 august 2011 tuturor salariaților actuali și viitori; | În curs de implementare, cu întârziere. Un comitet a analizat criteriile aplicate de alte țări din UE pentru clasificarea meseriilor periculoase și a revizuit lista actuală a Greciei, propunând eliminarea anumitor meserii incluse în aceasta. Prima parte a noii liste urmează să fie publicată până la sfârșitul lunii octombrie 2011. Autoritățile au precizat că lista meseriilor periculoase va acoperi mai puțin de 9% din locurile de muncă. |

(g) o legislație de instituire a Autorității unice în domeniul achizițiilor publice, care să prevadă mandatul, obiectivele, competențele și prerogativele acesteia și calendarul de intrare în vigoare, conform planului de acțiune; | Implementată. Legea 4013/2011 de instituire a Autorității centrale pentru achiziții publice a fost adoptată de Parlament în 6 septembrie și publicată în Jurnalul Oficial al Republicii Elene nr. 204 din 15.9.2011. |

(h) măsuri suplimentare pentru promovarea utilizării medicamentelor generice prin: prescrierea electronică obligatorie în funcție de substanța activă și a unor medicamente generice mai ieftine, dacă sunt disponibile; fixarea unei rate mai reduse de participare a pacienților pentru medicamente generice al căror preț este considerabil mai mic decât prețul de referință (sub 60 % din prețul medicamentului de marcă) pe baza experienței din alte state membre ale UE; fixarea prețului maxim al medicamentelor generice la 60 % din prețul medicamentelor de marcă conținând aceeași substanță activă; | Neimplementată încă, deși prețurile medicamentelor generice reprezintă la momentul actual 63% din prețurile medicamentelor originale și o nouă politică fixează prețul medicamentelor nebrevetate la 75% din prețul medicamentelor brevetate. |

(i) publicarea unui inventar al activelor publice, inclusiv participațiile în întreprinderi cotate și necotate și active imobiliare și terenuri viabile din punct de vedere comercial; înființarea unui Secretariat general pentru dezvoltarea activelor imobiliare cu scopul de a ameliora administrarea activelor imobiliare, de a le elibera de sarcini și de a le pregăti pentru privatizare; | Parțial implementată. În prezent este în curs de compilare un inventar al activelor publice. Secretariatul a fost instituit din punct de vedere legal (Legea 3965/2011), dar nu a fost comunicat mandatul pentru rolul operațional al acestui nou organism. Rolul său exact trebuie definit cu exactitate. |

(j) strategia bugetară pe termen mediu (SBTM) până în 2015, așa cum este descrisă în anexa I la prezenta decizie, și legile de aplicare corespunzătoare. SBTM se bazează pe măsurile permanente de consolidare fiscală care garantează că plafonul de deficit pentru 2011-2015 stabilit în decizia Consiliului nu este depășit și că ponderea datoriei publice în PIB este înscrisă pe o traiectorie descendentă sustenabilă; | Parțial implementată. |

(k) privatizarea unor active în valoare de cel puțin 390 milioane EUR; adoptarea unui program de privatizare având ca scop colectarea a cel puțin 15 miliarde EUR până la sfârșitul anului 2012, 22 miliarde EUR până la sfârșitul anului 2013, 35 miliarde EUR până la sfârșitul anului 2014 și cel puțin 50 miliarde EUR până la sfârșitul anului 2015; veniturile din privatizarea activelor (active imobiliare, concesiuni și active financiare) se utilizează pentru a răscumpăra datoria și nu vor reduce eforturile de consolidare bugetară necesare pentru respectarea plafoanelor deficitului stabilite la articolul 1 alineatul (2); | Neimplementată. Ținta în materie de colectare a veniturilor din privatizare până la sfârșitul lunii iulie a fost atinsă prin vânzarea a 10% din capitalul social al OTE, compania de telecomunicații. Cu toate acestea, criteriul de performanță pentru sfârșitul lunii septembrie nu a fost îndeplinit, iar proiecțiile sugerează că nici ținta pentru sfârșitul lunii decembrie 2011 (5 miliarde EUR) nu va fi atinsă. |

(l) crearea unui fond de privatizare cu o guvernanță solidă cu scopul de a accelera procesul de privatizare și de a garanta ireversibilitatea și managementul profesionist al acestuia. Fondul obține proprietatea de drept a activelor care urmează a fi privatizate. Fondul nu poate angaja activele pe care le deține într-un mod care să împiedice îndeplinirea scopului său, și anume privatizarea activelor; | Implementată. Fondul de dezvoltare a activelor Republicii Elene a fost instituit prin Legea 3986/2011 și este operațional de aproape două luni. |

(m) să elaboreze legislația necesară pentru închiderea, fuzionarea și reducerea dimensiunii entităților neviabile; | Parțial implementată. Guvernul a adoptat efectiv o legislație care va duce la închiderea, fuzionarea sau reducerea dimensiunii acestor entități. Economiile așteptate de la această reformă sunt însă mai mici decât era prevăzut în SBTM. |

(n) măsuri pentru înăsprirea controlului cheltuielilor: o decizie care să precizeze calificările și responsabilitățile contabililor care urmează a fi numiți în toate ministerele de resort, cu responsabilitatea de a asigura controale financiare solide; | Implementată. |

(o) noi criterii și condiții pentru încheierea contractelor de către fondurile de asigurări sociale cu toți furnizorii de servicii medicale, în scopul realizării reducerii vizate a cheltuielilor; achiziționarea în comun a serviciilor și produselor medicale pentru a realiza o reducere substanțială a cheltuielilor, cu cel puțin 25 % comparativ cu 2010, prin contracte cost-volum; | În curs de implementare. |

(p) publicarea unor linii directoare în materie de prescriere obligatorii pentru medici, pe baza liniilor directoare internaționale, pentru a garanta utilizarea eficientă a medicamentelor din punct de vedere al costurilor; publicarea și actualizarea permanentă a listei pozitive de medicamente rambursate; | În curs de implementare, cu întârziere. Un număr mare de linii directoare în materie de prescriere au fost elaborate și sunt în așteptarea aprobării finale a Consiliului Național al Sănătății. Ele nu au fost însă publicate și nu au caracter obligatoriu, ceea ce le poate afecta eficacitatea. Cu întârziere, după mai multe runde de consultări și modificări, criteriile pentru lista pozitivă de prețuri și sistemul de prețuri de referință pentru rambursare au fost publicate în septembrie 2011. Urmează să fie puse în aplicare sistemul de prețuri de referință și lista pozitivă. |

(q) elaborarea unui plan de reorganizare și restructurare a spitalelor pe termen scurt și mediu, în vederea reducerii ineficacității actuale, a valorificării economiilor de scară și de gamă și a îmbunătățirii calității îngrijirilor acordate pacienților. Obiectivul este reducerea costurilor spitalelor cu cel puțin 10 % în 2011 și cu încă 5 % în 2012. | În curs de implementare. A fost introdusă administrarea în comun a spitalelor, ceea ce a redus numărul consiliilor de administrație ale spitalelor la 81. Administrarea comună este primul pas către restructurarea și reorganizarea spitalelor. Autoritățile trebuie acum să înceapă să concentreze și să specializeze spitalele și serviciile din sistemul public de sănătate, inclusiv serviciile de urgență, și să reexamineze și să asigure mobilitatea personalului pentru a obține economii mai substanțiale. Acest proces este abia în faza de început și trebuie dus la capăt în anul următor, eventual pe baza unui plan propus de un grup de lucru specific. |

Măsuri [prevăzute la articolul 2 alineatul (6) din decizia Consiliului] | Stadiul implementării |

„Grecia trebuie să adopte următoarele măsuri înainte de sfârșitul lunii septembrie 2011: |

(a) un buget pentru 2012 conform cu SBTM și cu obiectivul de a respecta plafoanele de deficit stabilite la articolul 1 alineatul (2); | Implementată [întrucât a fost înaintat un proiect de buget]. |

(b) diminuarea obstacolelor fiscale din calea fuziunilor și achizițiilor; | Neimplementată. În Memorandumul de înțelegere din octombrie 2011, această cerință este condiționată de cuantificarea implicațiilor sale bugetare. |

(c) simplificarea formalităților vamale pentru exporturi și importuri; | În curs de implementare. Guvernul a adoptat o decizie ministerială pentru simplificarea procedurilor de export (Jurnalul Oficial 1868/B/24-08-2011). În plus, în prima săptămână din octombrie 2011, era în așteptare publicarea unei decizii ministeriale privind termenii și condițiile aplicării procedurilor simplificate pentru importuri. |

(d) creșterea suplimentară a ratei de absorbție a fondurilor structurale și de coeziune; | Parțial implementată. Ținta semestrială de depunere a 5 proiecte majore a fost îndeplinită. În schimb, ținta semestrială în materie de absorbție a fondurilor structurale și de coeziune a fost ratată cu 478 milioane EUR. Cu toate acestea, se preconizează că ținta anuală de absorbție de 3,35 miliarde EUR va putea fi atinsă, în parte datorită creșterii ratei de cofinanțare. Au fost furnizate totodată informații privind cheltuielile pentru ajutoare de stat de minimis fără obiective concrete. Cererile de plată înaintate fondurilor structurale ale UE în primul semestru din 2011 s-au situat sub ținta stabilită. |

(e) punerea în aplicare completă a programului pentru o mai bună legiferare, în vederea reducerii sarcinii administrative cu 20 % (față de 2008); | Implementată. În prima săptămână din octombrie 2011, proiectul de lege a fost înaintat Parlamentului. Proiectul de lege evaluat de serviciile Comisiei nu include reformarea legislației ca instrument pentru îmbunătățirea legiferării, nici nu prevede publicarea unui raport anual pe tema unei mai bune legiferări. În ceea ce privește studiile de impact, proiectul de lege nu prevede evaluarea acestora de către o autoritate independentă. În rest, proiectul este în mare măsură conform cu cerințele din Memorandumul de înțelegere. |

(f) legislația necesară pentru închiderea, fuzionarea și reducerea dimensiunii marilor entități neviabile; | Parțial implementată. Guvernul a adoptat efectiv o legislație care va duce la închiderea, fuzionarea sau reducerea dimensiunii acestor entități. Economiile așteptate de la această reformă sunt însă mai mici decât era prevăzut în SBTM. |

(g) măsuri pentru facilitarea reducerii costurilor de achiziții și către terți ale întreprinderilor de stat, actualizarea tarifelor, crearea unor noi obiecte de activitate și reducerea costurilor de personal prin elaborarea și implementarea unui plan de reducere a personalului. În cazul personalului excedentar care nu poate fi eliminat prin regula de o recrutare la cinci plecări (o recrutare la zece plecări în 2011) se va recurge la concedieri și la șomaj tehnic (rezervă de forță de muncă). Această regulă se aplică fără excepții sectoriale, inclusiv personalului transferat din întreprinderile publice către alte entități guvernamentale după examinarea calificărilor profesionale de către ASEP în baza criteriilor de evaluare uzuale. Personalul din rezerva de forță de muncă va primi 60 % din salariu timp de cel mult 12 luni, urmând ca ulterior să fie concediat. | În curs de implementare Legea care instituie rezerva de forță de muncă a fost adoptată de Parlament. Totuși, până în prezent nicio entitate publică nu a transferat personal către această rezervă. |

(h) un cadru juridic care permite luarea unor decizii rapide cu privire la utilizarea terenurilor și accelerarea înregistrării terenurilor în proprietatea statului; | În curs de implementare. |

(i) un act care facilitează promovarea investițiilor în sectorul turismului (stațiuni turistice și reședințe secundare turistice) și care, împreună cu legea privind utilizarea terenurilor, permite accelerarea procesului de privatizare a terenurilor administrate de Agenția imobiliară turistică din Grecia (ETA); | Implementată. Actul a fost inclus în cea de-a doua lege de aplicare, adoptată în august 2011. |

(j) finalizarea revizuirii funcționării programelor sociale existente; evaluarea de către guvern a rezultatelor celei de-a doua și ultime faze a analizei independente a funcționării administrației centrale; legislație și măsuri în vederea implementării recomandărilor operaționale rezultate în urma primei etape a analizei independente a funcționării administrației centrale și a revizuirii integrale a programelor sociale existente; | Amânată. Raportul întocmit de OCDE este disponibil. Evaluarea rezultatelor este în curs, în cadrul elaborării unui plan de acțiune. |

(k) revizuirea aprofundată a funcționării fondurilor de pensii publice secundare/suplimentare, inclusiv a fondurilor de asistență socială și a schemelor cu plăți forfetare. Obiectivul revizuirii este de a stabiliza cheltuielile cu pensiile, de a garanta neutralitatea bugetară a acestor scheme și de a asigura sustenabilitatea pe termen mediu și lung a sistemului. Rezultatele revizuirii vor fi: o nouă reducere a numărului de fonduri existente; eliminarea dezechilibrelor pentru fondurile cu deficite; stabilizarea cheltuielilor curente la un nivel sustenabil, prin efectuarea, începând din 1 ianuarie 2012, a unor ajustări adecvate; sustenabilitatea pe termen lung a schemelor secundare prin corelarea strictă a contribuțiilor cu prestațiile. | În curs de implementare, cu întârziere. Guvernul așteaptă finalizarea studiilor actuariale pentru fondurile de pensii suplimentare pentru a începe procesul legislativ de reformare a pensiilor suplimentare conform Memorandumului de înțelegere. Procesul legislativ urmează să se încheie până la sfârșitul anului, iar de la 1 ianuarie 2012 ar trebui să existe noi norme. Între timp, guvernul introduce reduceri ale pensiilor de bază, auxiliare și forfetare. |

(l) identificarea schemelor în cadrul cărora sumele forfetare plătite în momentul pensionării sunt disproporționate față de contribuțiile plătite, în scopul ajustării plăților până la sfârșitul lui decembrie 2011. |

(m) noi măsuri de extindere în mod rentabil a mijloacelor electronice pentru prescrierea medicamentelor, diagnosticare și trimiterea pacienților la medici specialiști la toate fondurile de asigurări sociale, la toate centrele medicale și la toate spitalele. În conformitate cu normele UE în materie de achiziții publice, guvernul lansează procedurile de ofertare necesare pentru crearea unui sistem complet și uniform de informații în domeniul sănătății (sistem sanitar online). | În curs de implementare. O serie de proiecte propuse în domeniul sistemului sanitar online au fost aprobate de autoritatea responsabilă de programul pentru convergență digitală și urmează să fie lansate în lunile viitoare. Lansarea acestora va fi verificată cu ocazia următoarei evaluări. |

(n) noi măsuri pentru ca cel puțin 30 % din volumul medicamentelor utilizate de spitalele publice să fie medicamente generice cu un preț inferior celui al produselor de marcă similare și al medicamentelor neprotejate de brevete, în special prin introducerea obligației ca toate spitalele publice să achiziționeze produsele farmaceutice în funcție de substanța activă; | În curs de implementare. Utilizarea medicamentelor generice în spitale este în creștere și reprezintă 17% din cheltuielile totale ale spitalelor cu produsele farmaceutice. Diferențele dintre spitale sunt în continuare foarte mari (între sub 10% și peste 60%). Guvernul a lansat prima procedură de ofertare electronică pentru medicamente în funcție de substanța activă, aceasta putând duce la economii importante și la creșterea utilizării medicamentelor generice în spitale. |

(o) decizii pentru crearea și instituirea funcțiilor pentru personalul din cadrul Autorității unice în domeniul achizițiilor publice, precum și organizarea resurselor umane și a serviciilor autorității în conformitate cu prevederile legii de înființare a acesteia; pentru numirea membrilor autorității. | În curs de implementare. Guvernul elen a informat că proiectele acestor decizii ministeriale ar trebui să fie gata până la sfârșitul lunii octombrie 2011. |

(p) publicarea datelor lunare referitoare la fluctuațiile personalului (angajări, plecări, transferuri între entități) din mai multe departamente guvernamentale; | Parțial implementată. Sunt disponibile date trimestriale privind fluctuațiile personalului. |

[1] COM(2011) 422 final.

[2] „The Economic Adjustment Programme for Greece – Fifth Review”, European Economy–Occasional Paper . Se face trimitere la acest document pentru o evaluare mai detaliată a evoluțiilor reformei macroeconomice, financiare, bugetare și structurale.

[3] Memorandumul privind politica economică și financiară și Memorandumul de înțelegere privind condițiile specifice de politică economică din 3 mai, actualizate la 2 iulie 2011.

[4] Nepublicată încă în Jurnalul Oficial .

[5] Procentajele din PIB sunt furnizate cu titlu orientativ. În decizia Consiliului, procentajele din PIB se referă la valorile PIB-ului nominal disponibile în luna iulie 2011: 7,6% din PIB în 2011, 6,5% din PIB în 2012, 4,8% din PIB în 2013 și 2,6% din PIB în 2014.

[6] Decizia cere totodată ca creșterea anuală a datoriei publice brute consolidate să nu depășească 17 365 milioane EUR în 2011, 15 016 milioane EUR în 2012, 11 599 milioane EUR în 2013 și 7 885 milioane EUR în 2014.

[7] Alte criterii de performanță se referă la veniturile din privatizare, la garanțiile acordate de administrația centrală, la datoriile administrației centrale și la arieratele la datoria externă. Acestea nu sunt discutate în comunicarea de față. A se vedea raportul privind respectarea condițiilor menționat mai sus.